Radiodrama: Briekaandraai 2 – ’n vervolgverhaalGeskryf deur Leon van Nierop Regisseur Bettie Kemp Net toe almal gedink het die platteland het weer in trurat beland, skok die een krisis ná die ander Porseleinberg uit sy sluimerslaap. Die bekende karakters van Porseleinberg is steeds daar: die selfvoldane Wolfgang Jordaan keer terug sonder dat die polisie iets teen hom kon bewys; Corlia, wat maande lank in ŉ koma was, word wakker; en die kompetisie tussen die gemeenskapsradiostasie Briekaandraai FM en die plaaslike koerant Windhond word feller. Die onverwagse raak nou die reël. Waar alles dus vir ŉ tydperk bedrieglik rustig en bedaard was, val ou geraamtes nou uit die kas en dit bedreig die hele Porseleinberg se bestaan. Lees meer oor Briekaandraai 2 hier op Maroela Media. Leon van Nierop is weer die skrywer met Bettie Kemp as regisseur en vervaardiger van die tweede reeks van Briekaandraai. *In drie episodes van die reeks sing Helena Hettema as haar karakter Melissa: Episode 19 – Toemaar die Donker Man (Lirieke deur Ingrid Jonker en musiek deur Laurika Rauch), episode 52 – Vir 40 jaar (Lirieke deur dr. Karel Prinsloo en musiek deur Helena Hettema) en episode 84 – Tolbos in die Wind (Oorspronklike lirieke en musiek deur David Cousins (Strawbs) met Afrikaanse lirieke deur Helena Hettema). Tegniese versorging deur Marius Vermaak en opgeneem in Maroela Media se ateljee. Kry ook Briekaandraai 1 hier.